7-Eleven
Teiste tähenduste kohta vaata artiklit 7-Eleven (täpsustus). "7-11" suunab siia. Kuupäevade kohta vaata artikleid 11. juuli ja 7. november. 7-Eleven, Inc. (inglise keelest 7-Üksteist) on Ameerika Ühendriikide mugavuspoekett, mille peakorter asub Irvingis Texases ning mis kuulub Seven-Eleven Japan Co., Ltd. kaudu Jaapani ettevõttele Seven & I Holdings. Poekett sai alguse 1927. aastal jääkeldrina Dallases Texases. Aastal 1991 omandas Jaapani supermarketikett Ito-Yokado ettevõttes 70% suuruse osaluse ning novembris 2005 läks 7-Eleven täies mahus jaapanlaste omandisse. Jaanuaris 2024 oli 7-Elevenil erinevate kaubamärkide all kokku 84 500 poodi 19 riigis. Ameerika Ühendriikides kasutatakse näiteks kaubamärki Speedway, mujal maailmas peamiselt 7-Eleven.